Informasjons- og kommunikasjonsteknologi

Informasjons- og kommunikasjonsteknologi (IKT), også omtalt som bare informasjonsteknologi (IT), er et begrep som omfatter teknologi for innsamling, lagring, behandling, overføring og presentasjon av informasjon. I praksis brukes ofte begrepene datateknikk og kommunikasjonsteknologi. Tidligere var begrepet elektronisk databehandling (EDB) utbredt.

Siden tusenårsskifte har gjenstander og teknikker forbundet med IKT-begrepet blitt utbredt innen næringsliv, industri, utdanning og forskning, offentlig forvaltning og i private hjem.

 IKT-utstyr 

Datautstyr (eller IKT-utstyr) er en betegnelse på maskin- og programvare med tilhørende periferienheter. Eksempler på dette er utstyr som skjerm, tastatur og datamus, operativsystem, applikasjon, skriver, skanner og kamera. Datautstyr er det fysiske grunnlaget for informasjons- og kommunikasjonsteknologi.

Tradisjonelt har en delt opp etter funksjon: Inndata, databehandling, utdata og datalagring.

Inndata ble tidligere matet inn for hånd etter nøye forberedelser. Nå mates eller leses data inn, ofte automatisk, fra sonder, sendere, sannere, via satellitter berøringsskjermer eller tastatur som også kan gi programordrer om databehandling.

Databehandling foregikk i maskiner som til å begynne med var på størrelse med en gymnastikksal, mens de minste enhetene i dag er på størrelse med eller mindre enn en liten mynt.

Utdata kan fremstilles på for eksempel skjerm, skriver/3D-skriver eller lydenheter.

Lagring kan oppbevares på sin egen minneenhet på datamaskinen. kobles eksternt til en server (som må være tilkoblet internett) eller hos en skytjeneste. Andre lagringsmuligheter kan være harddisk, SSD, minnepinne eller SD-kort.

 IKT i Norge 
Skolelederne og ansatte ved grunnskolene og i barnehager i alle landets fylker, er tilknyttet lærende nettverk for å etablere strukturer og arbeidsformer lokalt som bidrar til å forbedre i praksis.

IKT-Norge er en interesseorganisasjon for den norske IKT-næringen. IKT-Norge er uavhengig fra parter i arbeidslivet, og er ikke en arbeidsgiverforening. 

 IKT-utdanninger 
Det undervises i IKT ved ulike læresteder, bl.a. ved Høgskolen i Østfold, OsloMet - storbyuniversitetet, og Universitetet i Agder, som har en Masterutdanning med fagprofilene: Mobilkommunikasjon, informasjonssikkerhet og systemutvikling.

Norges teknisk-naturvitenskapelige universitet (NTNU) tilbyr blant annet et sivilingeniørstudium i ingeniørvitenskap og IKT.

Før fagfornyelsen i 2020 var det mulig å ta IKT-servicefag og senere få tittelen IKT-servicemedarbeider. Etter fagfornyelsen ble utdanningen erstattet med Informasjonsteknologi og medieproduksjon på videregående skoler, og kan dermed ta fagbrev i IT-driftsfaget for å bli IT-driftstekniker eller IT-utviklerfaget for å bli IT-utvikler.

Det er også mulig å velge fagene informasjonsteknologi 1 og 2 på studiespesialiserende linjer på utvalgte videregående skoler, disse fagene telles som realfag.

 Sertifisering 
Sertifisering innebærer at IKT-produkter gjøres gjenstand for en undersøkelse foretatt av en uhildet tredjepart, samt at det er velprøvde og dokumenterte sikkerhetsmekanismer. Sertifiseringsordningen SERTIT er underlagt Nasjonal sikkerhetsmyndighet (NSM).

 Se også 
 Informatikk

 Referanser 

Kategori:Informasjonsteknologi
Kategori:1000 artikler enhver Wikipedia bør ha